**Molėtų rajono savivaldybės taryba**

**SPRENDIMAS**

**Dėl Valstybinės žemės nuomos mokesčio administravimo Molėtų rajono savivaldybėje tvarkos aprašo patvirtinimo**

2015 m. gruodžio    d. Nr.

Molėtai

**Projektas**

Vadovaudamasi Lietuvos Respublikos vietos savivaldos įstatymo 16 straipsnio 2 dalies 26 ir 36 punktais ir 4 dalimi, Lietuvos Respublikos biudžeto sandaros įstatymo 22 straipsnio 1 dalies 4 punktu, Lietuvos Respublikos Vyriausybės 2002 m. lapkričio 19 d. nutarimu Nr. 1798 „Dėl nuomos mokesčio už valstybinę žemę“, Lietuvos Respublikos Vyriausybės 2003 m. lapkričio 10 d. nutarimu Nr. 1387 „Dėl žemės nuomos mokesčio už valstybinės žemės sklypų naudojimą“, Molėtų rajono savivaldybės taryba  nusprendžia:

Patvirtinti Valstybinės žemės nuomos mokesčio administravimo Molėtų rajono savivaldybėje tvarkos aprašą ( pridedama).

Savivaldybės meras Stasys Žvinys

Parengė

Žemės ūkio skyriaus

vyr. specialistė

Ramutė Vasaravičienė

Tel. 8 (383) 54737

**VALSTYBINĖS ŽEMĖS NUOMOS MOKESČIO ADMININSTRAVIMO MOLĖTŲ RAJONO SAVIVALDYBĖJE TVARKOS APRAŠAS**

**I. BENDROSIOS NUOSTATOS**

1. Valstybinės žemės nuomos mokesčio administravimo Molėtų rajono savivaldybėje tvarkos aprašas nustato nuomos mokesčio už išnuomotų, suteiktų naudotis teisės aktų nustatyta tvarka ar naudojamų valstybinės žemės nuomos sklypų apskaičiavimą, valstybinės žemės nuomos mokesčio mokėjimą, valstybinės žemės nuomos mokesčio permokų administravimą ir nepriemokų išieškojimą, mokestinės nepriemokos (skolos) pripažinimą beviltiška ir jos nurašymą Molėtų rajono savivaldybėje

2. Tvarkos aprašas parengtas vadovaujantis šiais teisės aktais:

2.1. Lietuvos Respublikos Civiliniu kodeksu;

2.2. Lietuvos Respublikos Vietos savivaldos įstatymu;

2.3. Lietuvos Respublikos Žemės reformos įstatymu;

2.4. Lietuvos Respublikos Žemės įstatymu;

2.5. Lietuvos Respublikos Vyriausybės 1999 m. vasario 24 d. nutarimu Nr.205 „Dėl žemės įvertinimo tvarkos“ ;

2.6. Lietuvos Respublikos Vyriausybės 2002 m. lapkričio 19 d. nutarimu Nr.1798 „Dėl nuomos mokesčio už valstybinę žemę“;

2.7. Lietuvos Respublikos Vyriausybės 2003 m. lapkričio 10 d. nutarimu Nr.1387 „Dėl žemės nuomos mokesčio už valstybinės žemės sklypų naudojimą“;

2.8. Lietuvos Respublikos Vyriausybės 2003 m. lapkričio 4 d. nutarimu Nr.1373 patvirtintomis Kadastro duomenų , kurių reikia nekilnojamo turto mokesčiams apskaičiuoti ir kitiems tikslams, rengimo, teikimo ir atsiskaitymo už juos taisyklėmis.

3. Valstybinės žemės nuomos mokesčio mokėtojai yra fiziniai bei juridiniai asmenys (toliau – asmenys), nuomojantys valstybinę žemę pagal nuomos sutartis, bei valstybinės žemės sklypų naudotojai, kuriems žemės sklypai suteikti teisės aktų nustatyta tvarka arba kuriems žemę administruojančių institucijų sprendimais leista žeme naudotis žemės reformos metu iki nuomos ar pirkimo – pardavimo sutarčių sudarymo.

4. Valstybinė žemė nuomojama Lietuvos Respublikos Vyriausybės nustatyta tvarka.

5. Nuomos mokestį už valstybinę žemę administruoja Molėtų rajono savivaldybės administracijos Žemės ūkio skyrius ir Buhalterinės apskaitos skyrius naudodami mokesčių administravimo savivaldybėse informacinę sistemą (MASIS).

6. Valstybinės žemės nuomos mokesčio pajamos už nuomojamą valstybinę žemę Molėtų rajono savivaldybės teritorijoje yra Molėtų rajono savivaldybės biudžeto sudedamoji dalis.

**II. DUOMENŲ, REIKALINGŲ NUOMOS MOKESČIUI APSKAIČIUOTI, PATEIKIMO**

**TVARKA**

7. Valstybės įmonė Registrų centras duomenis apie valstybinės žemės nuomininkus, kurių nuomos sutartys įregistruotos Registrų centro Nekilnojamojo turto kadastre ir registre, Molėtų rajono savivaldybės administracijos Žemės ūkio skyriui pateikia centralizuotai kompiuterinėse laikmenose. Duomenys pateikiami pagal Molėtų rajono savivaldybės administracijos ir VĮ Registrų centro pasirašytą sutartį.

8. Nacionalinės žemės tarnybos įgaliotas teritorinis padalinys pateikia į kompiuterinę laikmeną įrašytus duomenis ir rašytinį dokumentą apie Registrų centro Nekilnojamojo turto kadastre ir registre neįregistruotus valstybinės žemės nuomininkus (naudotojus) iki einamųjų metų rugsėjo 1 dienos Molėtų rajono savivaldybės Žemės ūkio skyriui.

9. Molėtų rajono savivaldybės mirusių gyventojų praėjusio mėnesio sąrašą administracijos Civilinės metrikacijos skyrius teikia Žemės ūkio skyriui iki kito mėnesio 10 d.

**III. VALSTYBINĖS ŽEMĖS NUOMOS MOKESČIO APSKAIČIAVIMAS**

10. Apmokestinamojo laikotarpio pradžia laikoma kalendorinių metų sausio 1 diena.

11. Nuomojant valstybinę žemę aukciono būdu, nuomos mokesčio dydis lygus aukciono metu pasiūlytam didžiausiam nuomos mokesčiui.

12. Nuomos mokestis už valstybinę žemę, išnuomotą (išnuomojamą) ne aukciono būdu, apskaičiuojamas žemės sklypo (jo dalies) vertę, apskaičiuotą pagal žemės verčių žemėlapius, padauginus iš mokesčio tarifo, nustatyto Savivaldybės tarybos sprendimu. Išnuomoto valstybinės žemės sklypo vertė perskaičiuojama pagal žemės verčių žemėlapius kas trejus metus nuo valstybinės žemės nuomos sutarties sudarymo.

13. Nuomos mokestis už valstybinės žemės sklypus, suteiktus teisės aktų nustatyta tvarka arba kuriais naudotis leista žemę administruojančių institucijų sprendimais, tačiau šių žemės sklypų nuomos sutartys nesudarytos, apskaičiuojamas žemės sklypo vertę, apskaičiuotą pagal einamųjų metų sausio 1 d. taikytus žemės verčių žemėlapius padauginus iš mokesčio tarifo, nustatyto Savivaldybės tarybos sprendimu.

14. Esant naudojamų duomenų iš kelių šaltinių skirtingumui, pirmenybė teikiama nuomos sutarčiai.

15. Apie mokesčio dydį, jeigu jis neįrašytas nuomos sutartyje, naudotojas gali būti supažindinamas savivaldybės administracijos padaliniuose, vykdančiuose žemės nuomos ir mokesčio administravimo funkcijas.

16. Molėtų rajono savivaldybės tarybos sprendimu nustatyti žemės nuomos mokesčio tarifai skelbiami Teisės aktų registre, vietinėje spaudoje ir Savivaldybės interneto svetainėje.

17. Fiziniams asmenims mokesčio administratorius mokestį apskaičiuoja, parengia ir išsiunčia mokesčio deklaracijas paštu pagal gyvenamąją vietą. Deklaracijos pasirašytinai gali būti įteiktos per seniūnijų darbuotojus, kurie duomenis apie deklaracijų įteikimą registruoja žurnale nurodydami mokesčio mokėtojo vardą, pavardę, įteikimo datą. Deklaracijos įteikiamas iki kalendorinių metų lapkričio 1 dienos. Ataskaitos apie deklaracijų įteikimą pateikiamos mokesčio administratoriui iki lapkričio 20 dienos.

18. Juridiniai asmenys valstybinės žemės nuomos mokestį apskaičiuoja patys ir mokesčio deklaracijas (1 priedas) dviem egzemplioriais iki einamųjų metų spalio 15 dienos pateikia mokesčio administratoriui. Priimtos deklaracijos vienas egzempliorius su deklaraciją priėmusio darbuotojo parašu grąžinamas deklaraciją pateikusiam asmeniui, kitas lieka mokesčio administratoriui.

19. Fizinių ir juridinių asmenų deklaracijos gali būti tikslinamos už penkerius praėjusius kalendorinius metus, pradedant skaičiuoti nuo kalendorinių metų, buvusių prieš tuos metus, kuriais tikslinama. Deklaracijos tikslinamos, kai pateikiami patikslinti nekilnojamo turto registro duomenys apie nuomojamus sklypus ir jų nuomininkus, arba mokesčių mokėtojas kreipiasi pats ir pateikia juridinę galią turinčius dokumentus, patikslinančius pirminėje deklaracijoje įrašytus duomenis.

**IV. NUOMOS MOKESČIO MOKĖJIMAS**

20. Valstybinės žemės sklypų naudotojai, kuriems žemės sklypai suteikti teisės aktų nustatyta tvarka arba kuriems žemę administruojančių institucijų sprendimais leista žeme naudotis žemės reformos metu, už naudojimąsi žeme iki nuomos ar pirkimo–pardavimo sutarčių sudarymo, moka žemės nuomos mokestį, išskyrus už žemę, perduotą naudotis panaudai.

21. Fiziniai ir juridiniai asmenys nuomos mokestį už nustatyta tvarka jiems suteiktą naudotis arba išnuomotą valstybinę žemę moka:

21.1. nuo kito mėnesio po nuomos sutarties sudarymo (žemės suteikimo);

21.2. jei pasibaigia valstybinės žemės nuomos sutarties terminas, nuomos mokestis nemokamas nuo kito mėnesio po nuomos sutarties termino pasibaigimo (sutarties nutraukimo);

21.3. tais atvejais, kai įmonė įsigyja nekilnojamąjį turtą iš kitos įmonės, kuri žeme naudojasi nesudariusi valstybinės žemės nuomos sutarties, nekilnojamąjį turtą įsigijusi įmonė, kaip valstybinės žemės naudotoja, valstybinės žemės nuomos mokestį turi pradėti mokėti nuo kito mėnesio po nekilnojamojo turto pirkimo-pardavimo sutarties sudarymo;

21.4. kai nekilnojamasis turtas įsigyjamas iš įmonės, kuri yra sudariusi valstybinės žemės nuomos sutartį, nekilnojamąjį turtą įsigijusi įmonė turi sudaryti naują valstybinės žemės nuomos sutartį ir valstybinės žemės nuomos mokestį turi pradėti mokėti nuo kito mėnesio po šios sutarties įregistravimo Registrų centro Nekilnojamojo turto kadastre ir registre. Iki naujos valstybinės žemės nuomos sutarties sudarymo valstybinės žemės nuomos mokestį turi mokėti nekilnojamąjį turtą pardavusi įmonė.

22. Kai valstybinės žemės nuomininkas (naudotojas) miršta:

22.1. kalendorinių metų I pusmetį ieškoma palikimą priėmusių įpėdinių ir deklaracija už einamuosius metus formuojama ir siunčiama vienam iš nustatytų palikimą priėmusių įpėdinių;

22.2. kalendorinių metų II pusmetį deklaracija už einamuosius metus formuojama mirusio nuomininko (naudotojo) vardu (kadangi žemės nuomininku (naudotoju) tais kalendoriniais metais laikomas miręs asmuo), tačiau siunčiama vienam iš nustatytų palikimą priėmusių įpėdinių to įpėdinio gyvenamosios vietos adresu. Prie deklaracijos pridedamas paaiškinamasis raštas, kad palikimą priėmę įpėdiniai atsako už palikėjo įsiskolinimus.

23. Nuomos mokestis už valstybinę žemę sumokamas Lietuvos Respublikos Vyriausybės 2002 m. lapkričio 19 d. nutarimo Nr.1798 „Dėl nuomos mokesčio už valstybinę žemę“ ir Lietuvos Respublikos Vyriausybės 2003 m. lapkričio 10 d. nutarimo Nr.1387 „Dėl žemės nuomos mokesčio už valstybinės žemės sklypų naudojimą“ nustatyta tvarka.

24. Nuomos mokestis sumokamas į Savivaldybės surenkamąją žemės nuomos mokesčio sąskaitą pagal šiuos mokėjimo nurodymo rekvizitus:

24.1. Gavėjas – Molėtų rajono savivaldybės administracija;

24.2. Gavėjo kodas- 188712799

24.3 Gavėjo bankas- AB DNB bankas;

24.4. Gavėjo sąskaita – LT81 4010 0455 0003 0165

24.5. Įmokų kodai: juridinių asmenų žemės nuomos mokestis - 3121; fizinių asmenų žemės nuomos mokestis-3111.

25. Žemės nuomos mokesčius mokesčių mokėtojai gali sumokėti:

25.1. bet kurio banko skyriuose;

25.2. UAB „Maxima“ LT parduotuvėse;

25.3. internetu, pasinaudojant bankų teikiamomis atsiskaitymo paslaugomis.

26. AB DNB bankas priimtų įmokų sumas perveda į Savivaldybės sąskaitą ir informaciją apie įmokų priėmimą teikia Savivaldybei sutartyje nurodytu elektroninio pašto adresu ir struktūra.

27. Molėtų rajono savivaldybės administracijos surenkamosiose sąskaitose sukauptos valstybinės žemės nuomos mokesčio sumos pervedamos į savivaldybės iždo sąskaitą.

28. Už laiku nesumokėtą valstybinės žemės nuomos mokestį arba jo dalį skaičiuojami delspinigiai, kurių dydis yra nustatomas Lietuvos Respublikos finansų ministro įsakymu už kiekvieną pavėluotą mokėti dieną nuo nesumokėtos mokesčio sumos. Delspinigiai pradedami skaičiuoti nuo kitos dienos po to, kai suėjo mokesčio mokėjimo terminas, ir ne daugiau kaip už 180 d.

29. Mokesčio mokėtojo įmokos įskaitomos eilės tvarka pradedant anksčiausiai atsiradusiai prievolei padengti: mokesčio nepriemokai, mokesčio delspinigiams, einamųjų metų mokesčiui. Mokesčio permoka įskaitoma į artimiausią ateinantį mokestinį laikotarpį. Mokesčio permoka bei klaidingai sumokėtos įmokos grąžinamos pagal prašymą, jeigu jos susidarė ne anksčiau kaip per einamuosius ir prieš juos einančius penkerius kalendorinius metus,- skaičiuojama atgal nuo prašymo pateikimo dienos.

**V. LENGVATŲ TAIKYMAS**

30. Savivaldybės taryba savo biudžeto sąskaita turi teisę mažinti valstybinės žemės nuomos mokestį arba visai nuo jo atleisti. Valstybinės žemės nuomos mokesčio lengvatos taikomos vadovaujantis Savivaldybės tarybos priimtais sprendimais.

31. Jeigu asmuo teisę į žemės nuomos mokesčio lengvatą įgyja pirmąjį metų pusmetį, tai lengvata teikiama visus tuos metus, o jeigu antrąjį metų pusmetį, - lengvata pradedama teikti nuo kitų kalendorinių metų.

32. Fiziniai asmenys, kuriems nustatytas 0-40 procentų darbingumo lygis, arba kuriems yra sukakę senatvės pensijos amžius, pateikę žemės ūkio skyriui asmens ir (ar) jo sutuoktinio senatvės pensininko ar neįgaliojo pažymėjimo kopijas, Molėtų rajono savivaldybės tarybos sprendimu įgyja teisę gauti valstybinės žemės nuomos mokesčio lengvatą (nustatyto neapmokestinamojo žemės sklypo dydžio (toliau ND) taikymas apskaičiuojant valstybinės žemės nuomos mokestį).

33. Fiziniai asmenys, siekiantys individualių mokesčio lengvatos sprendimų teikia prašymą

(2 priedas), prie prašymo prideda:

33.1. invalidumo ar neįgalumo, ar pensijos gavėjo pažymėjimo kopiją;

33.2. dokumentus, kuriuose būtų pateikti duomenys apie asmens ir jo šeimos gaunamas pajamas ir turtą;

33.3. pažyma apie šeimos sudėtį;

33.4. kitus prašymo motyvą pagrindžiančius dokumentus .

**VI. VALSTYBINĖS ŽEMĖS NUOMOS MOKESČIO NEPRIEMOKOS IŠIEŠKOJIMAS**

34. Žemės nuomos mokesčio mokėtojams, nesumokėjusiems mokesčio po nustatyto termino pabaigos, Molėtų rajono savivaldybės administracijos Buhalterinės apskaitos skyriaus specialistas naudodamasis MASIS programos duomenų baze birželio 1 d. siunčia priminimus (3 priedas) dėl mokestinės prievolės vykdymo. Priminime skolininkai informuojami, kad nesumokėjus priminime nurodytos mokesčio bei delspinigių sumos, ji bus išieškoma Lietuvos Respublikos teisės aktų nustyta tvarka.

34. Priminimai formuojami ir siunčiami mokesčio mokėtojams, kai nepriemokos suma lygi 15 Eur ir didesnė. Seniūnijų gyventojams priminimai gali būti įteikiami per seniūnijų darbuotojus, kurie duomenis apie priminimų įteikimą registruoja žurnale nurodydami mokesčių mokėtojo vardą, pavardę, įteikimo datą. Ataskaitos apie priminimų įteikimą pateikiamos mokesčio administratoriui.

35. Nesumokėjus priminime nurodytos sumos, išieškojimo procedūrai pradėti Savivaldybės Teisės skyrius pagal valstybinės žemės nuomos mokesčio administravimo informacinės sistemos (MASIS) duomenis bei dokumentų kopijas, pateiktas mokesčio apskaitą vedančio Buhalterinės apskaitos skyriaus specialisto, parengia ieškinį teismui.

36. Žemės nuomos mokesčio nepriemokų išieškojimui taikomas Lietuvos Respublikos civilinio kodekso 1.125 str. nustatytas penkerių metų ieškinio senaties terminas.

**VII. MOKESTINĖS NEPRIEMOKOS PRIPAŽINIMAS BEVILTIŠKA**

37. Mokesčio mokėtojo mokestinė nepriemoka Savivaldybės tarybos sprendimu gali būti pripažinta beviltiška ir nurašyta.

38. Tarybai teikiama motyvuota išvada pripažinti beviltiška ir nurašyti tokią mokestinę nepriemoką, kurios neįmanoma išieškoti dėl objektyvių priežasčių arba kurią priverstinai išieškoti netikslinga socialiniu ir (arba) ekonominiu požiūriu, kai:

38.1. mokesčio mokėtojas mirė (fizinis asmuo), o jo įpėdiniai nepriima palikimo arba jų nėra;

38.2. mokesčio mokėtojas (juridinis asmuo) likviduotas;

38.3. priverstinio išieškojimo išlaidos didesnės už mokestinę nepriemoką;

38.4. netikslinga priverstinai išieškoti nepriemoką, kadangi sunki fizinio asmens ekonominė (socialinė) padėtis: fiziniam asmeniui reikia valstybės paramos ( asmuo yra pensijinio amžiaus, neįgalusis, asmeniui reikalingas gydymas, medicininė profilaktika ir reabilitacija, asmuo yra bedarbis, gauna socialinę pašalpą) arba tokia parama jau teikiama;

38.5. sueina mokestinės nepriemokos priverstinio išieškojimo senaties terminas .

39. Kai mokestinė nepriemoka pripažįstama beviltiška, beviltiška nepriemoka pripažįstami ir su mokesčio nesumokėjimu arba sumokėjimu ne laiku susiję delspinigiai.

40. Iš apskaitos duomenų žemės nuomos beviltiškos mokestinės nepriemokos nurašomos pagal Savivaldybės tarybos sprendimą.

**VIII. BAIGIAMOSIOS NUOSTATOS**

41. Valstybinės žemės nuomos mokesčio administravimo tvarkos aprašo pakeitimai ir papildymai tvirtinami Savivaldybės tarybos sprendimu.

42. Ginčai, kylantys dėl nuomos mokesčio administravimo, sprendžiami įstatymų nustatyta tvarka.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

|  |  |
| --- | --- |
|  | Valstybinės žemės nuomos mokesčio administravimo Molėtų rajono savivaldybėje tvarkos aprašo  1 priedas |

|  |
| --- |
| **Gauta:** Molėtų rajono savivaldybės administracijos Žemės ūkio skyrius |
| . . . . . . . . . . . . . Deklaraciją priėmė: . . . . . . . . . . . . . |
| Data Parašas |

|  |
| --- |
| DEKLARACIJA |
| (Mokesčio apskaičiavimas) |
| Valstybinės žemės nuomos mokestis |
|  |
| Mokestinis laikotarpis |
|  |

# 

|  |
| --- |
| Mokėtojas |
| **Adresas**  **Tel. Nr.**  **El. paštas** |
|  |
| Įmonės kodas |

-------------------------------------------------------------------------------------------------------------------------------

**Mokesčio apskaičiavimas:**

|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
| **Eil.**  **Nr.** | Sklypo adresas | **Bendras**  **plotas (ha)** | **Mokėtojo sklypo**  **(dalies) vertė** | **Netaikoma**  **lengvata**  **(plotas, ha)** | **Apmokestintos**  **sklypo dalies**  **vertė** | **Žemės nuomos mokesčio**  **tarifas** | **Mokesčio**  **mažinimo**  **koef.** | **Pradžia/**  **Pabaiga** | **Mokesčio**  **suma** |
|  |  |  |  |  |  |  |  |  |  |
|  |  |  |  |  |  |  |  |  |  |
|  |  |  |  |  |  |  |  |  |  |

**Priklauso mokėti:**

|  |  |  |
| --- | --- | --- |
| **Mokėjimo terminai** | **Laikotarpis** | **Suma** |
|  |  |  |
|  |  |  |
|  | **IŠ VISO:** |  |

**Vadovas ..............................................................................**

**Vardas, Pavardė Parašas**

**Vyr. finansininkas ...............................................................................**

**Vardas, Pavardė Parašas**

|  |  |  |  |  |
| --- | --- | --- | --- | --- |
|  |  |  | **A. V. Data** |  |

**Pastabos:**

|  |
| --- |
| 1.Gavėjas: Molėtų rajono savivaldybės administracija. Gavėjo kodas 188712799, sąsk. Nr. LT814010045500030165, AB DNB bankas,  kodas 40100. Įmokos kodas 3111.  2.Valstybinės žemės nuomos mokesčio deklaracija sudaroma 2 egzemplioriais ir pateikiama Molėtų rajono savivaldybės administracijos  Žemės ūkio skyriui.  3. Mokesčio laiku nesumokėjus, inicijuojamas priverstinis mokesčio išieškojimas. |

Valstybinės žemės nuomos mokesčio administravimo Molėtų rajono savivaldybėje tvarkos aprašo

2 priedas

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(vardas, pavardė, asmens kodas)

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(gyvenamosios vietos adresas, telefonas, elektroninis paštas)

**Molėtų rajono**

**savivaldybės tarybai**

**PRAŠYMAS**

**DĖL VALSTYBINĖS ŽEMĖS NUOMOS MOKESČIO LENGVATOS SUTEIKIMO**

**\_\_\_\_\_\_\_\_\_\_**

(data)

Molėtai

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**Duomenys apie pajamas:**

|  |  |  |  |  |  |
| --- | --- | --- | --- | --- | --- |
| **Pajamų rūšis** | **Pajamos, Eur** | | | | **Iš viso:** |
| **Pareiškėjo** | **Sutuoktinio (partnerio)** | **Vaikų** | **Kitų šeimos narių** |
| Darbo užmokestis |  |  |  |  |  |
| Pensija (senatvės, šalpos kt.) |  |  |  |  |  |
| Pašalpos (motinystės (tėvystės), bedarbio, išeitinė, kt.) |  |  |  |  |  |
| Pajamos iš asmeninio ūkio |  |  |  |  |  |
| Pajamos iš turto (nekilnojamojo turto, transporto priemonių ir kt.) |  |  |  |  |  |
| Kitos pajamos |  |  |  |  |  |
| **Iš viso:** |  |  |  |  |  |

Garantuoju, kad pateikti duomenis yra teisingi \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(vardas, pavardė, parašas)

